'Yan sanda sun kashe kasurgumin dan fashi a jihar Katsina ▷ Legit.ng
'Yan sanda sun kashe kasurgumin dan fashi a jihar Katsina
10 months ago 6382 views by Naziru Dalha Taura
Rundunar 'yan sanda reshen jihar Katsina ta sanar da mutuwar wani kasurgumin dan fashi, Kane Mohammed, da aka fi sani da 'Dan mai-keke'.
Wannnan sanarwa na kunshe ne cikin wata sanarwa da kakakin rundunar 'yan sanda a jihar Katsina, SP Gambo Isa, ya bawa kamfanin dillancin labarai na kasa (NAN) a yau, Lahadi.
Isa ya bayyana cewar jami'an rundunar 'yan sanda sun kashe kasurgumin dan fashin ne a ranar 4 ga watan Janairu yayin wani samame a maboyar 'yan ta'adda a yankin karamar hukumar Bakori.
A cewar kakakin, 'yan ta'addar ne suka fara kai wa tawagar jami'an 'yan sanda hari da muggan makamai har ta kai ga sun raunata dan sanda guda.
Jimoh Moshood, kakakin rundunar 'yan sanda na kasa
Ya kara da cewar shugaban 'yan fashin ya mutu ne a asibitin garin Bakori, inda jami'an 'yan sanda suka garzaya da shi bayan samun rauni daga harbin bindiga yayin arangama da 'yan fashin.
Kazalika ya bayyana cewar suna cigaba da gudanar da bincike domin kama ragowar 'yan tawagar Dan mai-keke'.
DUBA WANNAN: Sojoji sun yi dirar mikiya ofishin Daily Trust a Maiduguri, sun awon gaba da Edita
Ko a ranar ranar Laraba da ta gabata saida Gwamna Aminu Bello Masari na jihar Katsina ya sanar da cewa 'yan ta'adda sun mamaye sassa da dama na jihar a wurin taron gaggawa na masu ruwa tsaki a fanin tsaro inda ya ce mutanen jihar sunan cikin hadari har ma da shi.
Katsina State News TodayHausa NewsRikicin AddiniGwamnan Jihar Katsina Aminu Bello Masari Latest NewsYan Fashi Da Makami
Dakarun soji sun yi dirar mikiya ofishin jaridar Daily Trust a Maiduguri, sun yi awon gaba da Edita